钦定古今图书集成/历象汇编/岁功典/第023卷 > 水调歌头〈元日客宁都〉 赵长卿
## 钦定古今图书集成/历象汇编/岁功典/第023卷 > 水调歌头〈元日客宁都〉 赵长卿

离愁晚如织，托酒与消磨。奈何酒薄愁重，越醉越愁
多。忍对碧天好夜，皓月流光无际，光影转庭柯。有恨
空垂泪，无语但悲歌。　因凝想，从别后，促双蛾。春来
底事，辜负紫袖与红靴。速整雕鞍归去，著意浅斟低
唱，细看小婆娑。万蕊千花里，一任玉颜酡。